OzLabs/hebrew-wiki-articles huggingface dataset:
זוריטה

זוריטה (באנגלית: Zorita, נולדה קתרין בויד, 30 באוגוסט 1915 – 12 בנובמבר 2001) הייתה מופיעת בורלסק אמריקאית. היא הייתה ידועה במיוחד עבור ריקודי "הנחש הקדוש" ו"נישואים עם נחש" שהייתה מבצעת עם נחשי רב החנק שלה, 'אלמר ואוסקר', וכן עבור מופעי ג'נדרבנדינג שנקראו "חצי-חצי", בהם הייתה מתלבשת כגבר בצד ימין, וכאשה בצד שמאל, ומבצעת ריקוד או סטריפטיז בהם שתי הדמויות החצויות מקיימות אינטראקציות שונות.

== תחילת דרכה ==
היא נולדה בשם קתרין בויד בינגסטאון, אוהיו בשנת 1915, ואומצה בגיל תשעה חודשים על ידי זוג מתודיסטי קפדני. אביה המאמץ מת כשהיא הייתה בת ארבע, ואמה המאמצת נישאה מחדש לגבר שהתעלל בקתרין מינית. קתרין ברחה מהבית ונישאה בגיל 15, אך נישואיה לא ארכו זמן רב, ועדיין בת 15, היא החלה לעבוד בתור חשפנית במסיבות רווקים ובאירועים נודיסטים בתערוכה העולמית בסן דייגו. היא עברה לניו יורק, שם עסקה בעבודות מזדמנות, ובעיקר כמניקוריסטית. ב-1935, כשעבדה בתור מוכרת סיגריות בתערוכת המדינה של ניו יורק, היא ראתה את מופע הבורלסק הראשון שלה, והוקסמה מהרקדנית הראשית. היא תפרה לעצמה תלבושת, ונכנסה למועדון מקומי בביטחון רב כאשר היא מצהירה שהיא-היא הרקדנית מהתערוכה, וקיבלה את המשרה הראשונה שלה כרקדנית בורלסק.

== הקריירה ==
זוריטה נהייתה ידועה בשל המופעים הייחודיים ומעוררי המחלוקת שלה. כגון מופעי "חצי-חצי". אחד המפורסמים היה "החתן והכלה", כשהיא לבושה בחצי הגוף בתור חתן ובשני בתור כלה, וכאשר תמיד צד אחד מופנה לקהל כך שנוצרה אשליה של אינטראקציה בין הדמויות, החלו הדמויות להפשיט אחת את השנייה, כאשר הריקוד הסתיים ב"השתוללות ליל הכלולות". במופע אחר, היא יצרה קורי עכביש מקושטים באבנים נוצצות, ויצרה את הרושם שעכביש בלתי נראה מסיר מעליה את הבגדים. הריקוד האייקוני שלה נקרא "מימוש הנישואים עם נחש", שבו היא התפשטה בעוד היא מחזיקה בנחש באורך כמעט שלושה מטר.

ב-1941, זוריטה נעצרה על ידי החברה האמריקאית למניעת אכזריות כלפי בעלי חיים בשל שימושה בנחשים במופע שלה. היא גם הייתה מטיילת ברחובות העיר עם הנחשים, כשמובילה אותם ברצועות. היא שוחררה בערבות של 1,500 דולר, אבל אחרי המופע האחרון שלה בניו יורק כל הנחשים בחזקתה הוחרמו.

היא פרשה מהופעות בשנת 1954 וניהלה מספר מועדוני בורלסק בניו יורק ומיאמי עד שפרשה מן המקצוע לחלוטין ב-1974 כדי להרביע חתולים פרסיים.

== חיים אישיים ==
זוריטה הייתה ביסקסואלית מוצהרת, וניהלה יחסים עם גברים ועם נשים, והייתה אומרת שהיא מעדיפה נשים, אך מקיימת יחסים עם גברים עבור מה שהייתה מקבלת מהם. היא הייתה מוטרדת מכך שבנות חסותה לא תמיד פעלו כמוה, מכיוון שמצאה את חלקן במרוצת הזמן חיות ללא פנסיה או מקור תמיכה לילדיהן.

נולדה לזוריטה בת אחת, בשנת 1939, לה קראה טאני.

היא נפטרה ב-12 בנובמבר 2001, בגיל 86.

==קישורים חיצוניים==

==הערות שוליים==

קטגוריה:מופיעי בורלסקה
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:אמריקאיות שנולדו ב-1915
קטגוריה:אמריקאים שנולדו ב-1915
קטגוריה:אמריקאיות שנפטרו ב-2001
קטגוריה:אמריקאים שנפטרו ב-2001
קורנטין (עיתון)

הדינשטאגישי קורנטין והפרייטאגישי קורנטין (מיוני 1687, דינשטאגישי קורנט ופרייטאגישי קורנט; מלועזית, "העיתון של יום שלישי" ו"העיתון של יום שישי") היה עיתון ביידיש שיצא לאור באמסטרדם ב-1686 ו-1687, קודם במתכונת של דו-שבועון ואחר כשבועון בלבד. היה זה כתב-העת היידי הראשון בהיסטוריה, והעיתון היהודי השני בכלל, לאחר ה"גזטה די אמסטרדם" שיצא בספרדית מ-1672.

לא הרבה ידוע על העיתון. המוציא לאור הראשון היה אורי פייבש בן אהרן הלוי (1715 – 1627), אשכנזי יליד אמסטרדם שסבו הגיע מאמדן כדי להורות לאנוסים מספרד ופורטוגל ששבו ליהדותם בעיר. הוא היה אחד המדפיסים החשובים בדורו באות עברית. העורך והכותב הראשי היה משה בר אברהם אבינו מניקלשבורג, גר צדק. אמסטרדם הייתה מרכז עיתונות גדול, והשלטונות התירו חופש ביטוי רחב יחסית. שני היזמים פרסמו את ה"קורנטין" לקהילה האשכנזית הגדלה, שהגיעה לקרוב ל-3,000 נפש בעת שהחל לצאת לאור, אולי גם בהשראת ה"גזטה". בתחילה הדפיסו את ה"קורנטין" כדו-שבועון: מהדורה אחת יצאה ביום שלישי, ועל כן נקראה "דינשטאגישי קורנטין", והשנייה ביום שישי, "פרייטאגישי קורנטין." לא ידוע מתי נדפס העותק הראשון, אך הישן ביותר שנמצא הוא מ-9 באוגוסט 1686. שמותיהם של הלוי ובר אברהם הופיעו בכל מהדורה בתארים "המחוקק" ו"המסדר". לא היו להם אמצעים לשכור כתבים משלהם והם עסקו כמעט אך ורק בתרגום ידיעות מהעיתונים הגדולים. רוב החדשות היו אודות ענייני העולם, אך גם בלווית דגשים יהודיים מדי פעם. כשדיווחו אודות העלאתם על המוקד של שלושה אנוסים בליסבון, צירפו לכך תפילות לנקמה. 

ב-6 ביוני 1687 חדל פייבש הלוי להוציא את העיתון לאור עקב קשיים כספיים. דוד די קָסְטְרוֹ טַרְתָּס, מפרסם ה"גזטה" מן הקהילה הספרדית, רכש את השליטה. משה בר אברהם הוסיף לשמש כעורך וככותב בפועל. השם שונה מ"קורנטין" ל"קורנט" וטרתס הוסיף את סמל העיר אמסטרדם לכותרת. ב-5 באוגוסט נכתב ב"קורנט" שמשם והלאה תתפרסם רק מהדורת יום שישי, עקב אי-רווחיותה של זו ביום שלישי. העותק האחרון שנמצא נדפס ב-5 בדצמבר, אם כי לא ברור מתי אכן חדל ה"קורנט" לצאת. כמאה מהדורות שלו שרדו בסך הכל ונתגלו על ידי חוקרים. היה זה עיתון היידיש הראשון, והאחרון לתקופה ארוכה: רק ב-1771 יצא שוב כתב-עת בשפה, ה"דירנפורטער פריפילגירטע צייטונג" בדירנפורט שליד ברסלאו.

==קישורים חיצוניים==
* Hilde Pach, [http://hildepach.nl/the-short-lived-blossoming-of-the-yiddish-press-in-the-netherlands/ The Short-lived Blossoming of the Yiddish Press in the Netherlands].
* Hilde Pach, [http://dare.uva.nl/document/2/142324 Arranging reality: The editing mechanisms of the world’s first Yiddish newspaper, the Kurant].
* [http://dare.uva.nl/document/2/142332 נספח עם צילומי כמה ממהדורות הקורנטין].

קטגוריה:עיתונים ביידיש
קטגוריה:יהדות הולנד
קטגוריה:הולנד: תקשורת
אלברכט השני, מלך גרמניה

אלברכט השני, מלך גרמניה (בגרמנית: Albrecht II, Römisch-deutscher König 10 באוגוסט 1397 – 27 באוקטובר 1439) היה מלך גרמניה מ-1438 ועד 1439, ובנוסף היה גם מלך הונגריה, קרואטיה ובוהמיה.

==קורות חייו==
אלברכט נולד ב-10 באוגוסט 1397 לאלברכט הרביעי, דוכס אוסטריה ויוהאנה סופיה מבוואריה, בתו של אלברכט הראשון, דוכס בוואריה ורעייתו מרגרט מבריג.

בשנת 1404 מת אביו, ואלברכט עלה לשלטון במקומו כאלברכט החמישי, דוכס אוסטריה. בתחילה שימשו דודיו וילהלם, דוכס אוסטריה ולאופולד הרביעי, דוכס אוסטריה כעוצרים, אולם לאחר מותו של לאופולד בשנת 1411, תפס אלברכט את השלטון.

עם הקמת תנועתו האנטי-קתולית של יאן הוס בצ'כיה, החמיר מצבם של היהודים עקב האשמות בכך ששיתפו פעולה עימה. בשנת 1420 הגיעה הקהילה לשעת שפל חמור ביותר, עת יהודי מפרנסי העיר אנס שבאוסטריה עילית הואשם בעלילת שווא של חילול לחם הקודש. עלילה זו גרמה לכך שאלברכט פקד לאסור את כל יהודי אוסטריה. 210 יהודים הועלו על המוקד בפומבי והשאר גורשו מאוסטריה בחוסר כל. בכך הייתה אוסטריה הראשונה בין מדינות מרכז אירופה שגירשה את תושביה היהודים.

בשנת 1422 התחתן אלברכט עם אליזבת מלוקסמבורג, בתו של זיגמונד, קיסר האימפריה הרומית הקדושה ורעייתו ברברה מצליה. בשנת 1423 סייע אלברכט לחותנו במהלך המלחמות ההוסיטיות, ובתמורה הכריז עליו זיגמונד כיורשו, והעניק לו את התואר מרקיז מוראביה.

בשנת 1437 מת חותנו זיגמונד, קיסר האימפריה הרומית הקדושה, ואלברכט הוכתר למלך הונגריה, קרואטיה ובוהמיה, וב-18 במרץ 1438 אף נבחר למלך הרומאים.

ב-27 באוקטובר 1439 מת אלברכט בעיר נסמיי במהלך מסע כנגד הטורקים, ומכאן ואילך שלטו יורשיו באימפריה הרומית הקדושה עד לפירוקה בשנת 1806.
אלברכט השני, ציור מסביבות 1438

==משפחתו==
ב-12 בפברואר 1422 התחתן אלברכט עם אליזבת מלוקסמבורג, בתם של זיגיסמונד, קיסר האימפריה הרומית הקדושה וברברה מצליה, ממנה נולדו לו 4 ילדים:
* אנה מאוסטריה, רוזנת תורינגיה (1432–1462).
* גאורג (1435).
* אליזבת מאוסטריה (1438–1505).
* לסלו החמישי, מלך הונגריה (1440–1457).

== אילן יוחסין ==

==קישורים חיצוניים==

* 
* 
* 

{| class="wikitable" style="margin:auto;text-align:center;"
|-
| colspan="3" align="center"| אלברכט השני, מלך גרמניה בית הבסבורג נולד:10 באוגוסט 1397 מת:27 באוקטובר 1439
|-
| rowspan="3" align="center"| זיגיסמונד
| rowspan="1" align="center"| ממלכת הונגריה וקרואטיה 1437–1439
| rowspan="1" align="center"| לסלו החמישי ואולסלו הראשון 
(מאבק ירושה)
|-
| rowspan="1" align="center"| האימפריה הרומית הקדושה 1438–1439
| rowspan="1" align="center"| פרידריך השלישי
|-
| rowspan="1" align="center"| ממלכת בוהמיה 1438–1439
| rowspan="2" align="center"| לאדיסלאוס
|-
| rowspan="1" align="center"| אלברכט הרביעי
| rowspan="1" align="center"| דוכסות אוסטריה 1404–1439
|}

קטגוריה:בית הבסבורג
קטגוריה:שליטי אוסטריה
קטגוריה:מלכי הונגריה
קטגוריה:מלכי גרמניה
קטגוריה:ילידי 1397
קטגוריה:נפטרים ב-1439
כנסיית ניקולאי (לייפציג)

כנסיית ניקולאי (בגרמנית: Nikolaikirche) בלייפציג נקראת על שם ניקולאוס הקדוש היא אחת מהכנסיות הלותרניות הגדולות והחשובות במרכז העיר. התפרסמה בגלל שיוהאן סבסטיאן באך ניצח בה על יצירותיו ובעיקר בגלל שבה החל המרי האזרחי במזרח גרמניה שהביא בסופו לקריסת השלטון במדינה זו ולאיחוד גרמניה.
== היסטוריה ==
הכנסייה נבנתה לראשונה ב-1165 בסגנון רומנסקי עם שני מגדלים. במאה ה-16 הורחבה ונבנתה בסגנון גותי. המגדל הנוכחי נבנה ב-1730.

באך ניצח בכנסייה זו על יצירות רבות כמו יוהנס פסיון, אורטוריות, קנטטות שלו בהופעות בכורה עוד לפני שבוצעו בכנסיית תומאס.

אולם הכנסייה הענק מסוגל להכיל בתוכו 1700 איש. ב-2 בספטמבר 1989 נאספו אלפי אזרחים בכנסייה ובכיכר הסמוכה ובעידוד הכנסייה הם דרשו זכויות כמו החופש לטייל בכל מקום ודרישה לבחירת ממשלה דמוקרטית. סיסמת ההמון הייתה: "אנחנו העם" (בגרמנית: Wir sind das Volk). האירוע דווח בתקשורת ואספות דומות החלו להיערך בערי גרמניה המזרחית. 

נקודת השיא הייתה ב-9 באוקטובר 1989. פרט לאנשים שגדשו את הכנסייה התאספו סביבה כ-70.000 (מתוך אוכלוסייה של 500.000). כוחות הביטחון הקיפו אותם אך לא קבלו הוראות לפתוח באש. ההפגנות תפחו והגיעו עד ל-320.000 עד שב-9 בנובמבר 1989 נפלה חומת ברלין.

באחד החדרים בכנסייה יש תערוכה של מסמכים וצילומים על אירועים אלה.

ממשלת גרמניה המזרחית הוציאה בול עם תמונת הכנסייה והסיסמה Wir sind das Volk. 

<gallery>
File:Apsis & Pulpit of Nikolaikirche (Leipzig).jpg|האפסיס ובימת ההטפה בכנסיית ניקולאי
File:Pipe organ of Nikolaikirche (Leipzig).jpg|האורגן בכנסיית ניקולאי
קובץ: Exterior of Nikolaikirche (Leipzig).jpg|מראה חיצוני של הכנסייה עם עמוד ניקולאי, עמוד זיכרון מקושט בכפות דקלים לציון ההפגנות השקטות של ימי ב' בכנסיית ניקולאי למען איחודה של גרמניה מחדש 
</gallery>

==קישורים חיצוניים==

* 
* [http://www.myberlin.co.il/leipzig_nikolaikirche.html כנסיית ניקולאי בלייפציג] , באתר my berlin
* [http://www.nrg.co.il/online/1/ART1/965/369.html אירועי לייפציג-הסדק האמיתי במסך הברזל], באתר nrg

קטגוריה:לייפציג: מבנים
קטגוריה:גרמניה: כנסיות בסגנון גותי
ליברטיניזם

ליברטיניזם מתואר כנהנתנות קיצונית, גישה חסרת עכבות בכל מה שנוגע ליחסי מין ורואה חשיבות רק בהנאה. הליברטין הוא אחד נטול חסמים מוסריים אשר נתפסים בעיניו כמיותרים ולא רצויים, מתעלם ודוחה בבוז התנהגויות שהן טאבו בחברה.

כפילוסופיה, לליברטיניזם הייתה פופולריות מסוימת בבריטניה וצרפת במאות ה-17, ה-18 וה-19. בין התומכים המפורסמים של פילוסופיה זו ניתן למנות את המרקיז דה סאד וג'ון וילמוט.

== היסטוריית המונח ==
המילה "ליברטין" הוטבעה במקור על ידי ז'אן קלווין כדי לתאר באופן שלילי את המתנגדים למדיניותו בז'נבה שבשווייץ. קבוצת הליברטינים, בראשות אמי פרין, טענה נגד . ב-1548 נבחרו תומכיו של פרין לראשונה למועצת העיר ז'נבה, והרחיבו את בסיס התמיכה שלהם על ידי הגברת התרעומת בקרב האזרחים הוותיקים בעיר נגד מספרם ההולך וגדל של פליטים דתיים צרפתיים שברחו למדינה.

עד שנת 1555 המשיכו תומכי קלווין לשלוט במועצת העיר. באותה שנה הגיבו תומכי פרין בניסיון הפיכה משולב שדרש לפטר את הממשלה ולטבח בצרפתים.

במאות ה-18 וה-19 המונח הפך קשור יותר למונחים של דיבור. שארל-מוריס דה טליראן כתב שז'וזף בונפרטה בעודו על כס המלוכה של נאפולי.

== תיאטרון וקולנוע ==
* במחזה של שייקספיר, המלט, אופליה מתייחסת לאחיה לארטס כ"ליברטין פזיז" (מערכה 1, סצנה 3).
* סאלו או 120 ימי סדום, סרט משנת 1975.
* קליגולה (הסרט), סרט משנת 1979.

== ליברטינים בולטים ==
* האפיפיור אלכסנדר השישי
* שארל בודלר
* לורד ביירון
* קליגולה
* ג'קומו קזנובה
* צ'ארלס השני, מלך אנגליה
* אליסטר קראולי
* פייר שודרלו דה לאקלו
* אדוארד השביעי, מלך הממלכה המאוחדת
* ג'ורג' הרביעי, מלך הממלכה המאוחדת
* אנרי הרביעי, מלך צרפת
* יוחנן השנים עשר
* לואי החמישה עשר, מלך צרפת
* פיוטר הגדול
* לורנצו דה פונטה
* ארתור רמבו
* המרקיז דה סאד
* פול ורלן
* ג'ון וילמוט

קטגוריה:אתיקה
M86

M86 (נקראת גם NGC 4406) היא גלקסיה ענקית הנמצאת במרחק כ-60 מיליון שנות אור מכדור הארץ בקבוצת הכוכבים בתולה. גלקסיה זו שייכת לצביר הבתולה והיא אחת מהגלקסיות הבהירות והגדולות ביותר שבה. לא ברור האם M86 היא גלקסיית עדשה או גלקסיה אליפטית.

==היסטוריה==
M86 התגלתה ב-18 במרץ 1781 על ידי האסטרונום הצרפתי שארל מסיה שצירף אותה לקטלוג מסיה ותיאר אותה כ"ערפילית ללא כוכבים" וציין שהיא סמוכה ל-M84, אותה גילה מעט מוקדם יותר, וכן שהן דומות זו לזו. מסיה חיפש ערפילית שעליה דיווח עוזרו פייר מאשן כשבועיים קודם (M85) וגילה באותו הלילה 7 גלקסיות נוספות על זו שגילה מאשן, כולן מצביר הבתולה. (האחרות הן M87 - M91). ויליאם הרשל ציין בהערות של הקטלוג שלו משנת 1786, שזוג הגלקסיות NGC 4435 ו-NGC 4438, שאותן גילה ב-8 באפריל 1784 ושצוינו ביחד כ-I.28, נמצאות סמוך ל-M86. בנו, ג'ון הרשל זיהה בטעות את NGC 4435 כ-M86 כשהוא מניח ש-I.28 מציין רק את NGC 4438, אך על פי רישומי המיקום והתאור של זוג הערפיליות בקטלוג הערפיליות שלו משנת 1833, מדובר ב-NGC 4435. במיקום של M86, מופיעה בקטלוג ערפילית, שכביכול התגלתה על ידיו וקיבלה את הציון 1253. יותר מאוחר הוא זיהה את הטעות ולקטלוג הכללי של ערפיליות וצבירי כוכבים משנת 1864 הוא הכניס את M86 כ-GC 2961 כשהיא מזוהה עם ערפילית 1253 ומתוארת כערפילית בהירה מאוד, גדולה, עגולה, בהירה יותר במרכזה מאשר בשוליה ושיש לה גרעין (NGC 4435 קיבלה שם את הציון GC 2991). בשנת 1888 כלל אותה ג'ון דרייר בקטלוג הכללי החדש תחת הציון NGC 4406 כשהיא מתוארת באותו התיאור של ג'ון הרשל.

==תצפית== 
M86 נמצאת במרכז צביר הבתולה והיא מהגלקסיות הכי בהירות שבו. עם דרגת בהירות נראית 8.9 היא ניתנת לצפייה באמצעות משקפת או טלסקופ חובבים, אך מכיוון שאין כוכבים בולטים בסביבתה, לא קל לאתרה. M86 נמצאת כ-4.7 מעלות מצפון-מערב לכוכב ρ (רו) בבתולה ובערך באמצע הקו המחבר את דנבולה שבקבוצת אריה עם הכוכב וינדמיאטריקס (ε בבתולה) שבהירותו מדרגה 2.8, כ-9 מעלות מכל אחד מהם. כ-18 דקות קשת ממערב-דרום-מערב ל-M86 נמצאת M84 וניתן לראותן ביחד בטלסקופ עם הגדלה בינונית. M87 נמצאת כמעלה ורבע מדרום-דרום-מזרח ל-M86, ו-M88 נמצאת כ-2 מעלות מצפון-מזרח לה. למעשה ברדיוס של כ-5 מעלות מסביב ל-M86 נמצאות לא פחות מ-13 גלקסיות מתוך קטלוג מסיה. במרחק של כ-0.4 מעלות ממזרח-צפון-מזרח ל-M86 נמצאות זוג הגלקסיות NGC 4435 ו-NGC 4438 שמכונות "העיניים" וכ-0.3 מעלה מדרום-דרום-מערב לה נמצאת NGC 4388.

==תכונות==
גודלה הזוויתי של M86 הוא כ-9 דקות קשת השקולות לקוטר של כ-155,000 שנות אור, ומסתה של הגלקסיה מוערכת בכ-3.2x10<sup>12</sup> מסות שמש - פי 5.5 ממסת שביל החלב. צורתה אליפטית, אך לא ברור האם היא אכן גלקסיה אליפטית או שמדובר בגלקסיית עדשה שמישורה נטוי ביחס לקו הראיה אליה. על פי ההסחה לכחול של קרינת הגלקסיה היא מתקרבת אל שביל החלב במהירות של כ-270 ק"מ לשנייה ומבין הגלקסיות שבקטלוג מסיה רק ל-M90 יש הסחה לכחול גדולה יותר. בשל מהירות חריגה זו (צביר הבתולה מתרחק משביל החלב במהירות ממוצעת של כ-1,100 קילומטר בשנייה) שיערו בעבר ש-M86 אינה חלק מהצביר, אבל לאחר שנתגלו גלקסיות נוספות בצביר עם מהירויות חריגות אף יותר, משערים כיום שהיא נמצאת בצידו המרוחק של הצביר ומקיפה את מרכזו במהירות גבוהה, וזאת עקב מסתו הגדולה של הצביר - כ-10<sup>15</sup> מסות שמש.

== קישורים חיצוניים ==

* [http://messier.seds.org/m/m086.html M86 בדפי מסיה של SEDS]
* 

== הערות שוליים ==

קטגוריה:קבוצת הכוכבים בתולה
86
86
קטגוריה:צביר הבתולה
86
אבודים לרגע

אֲבוּדִים לְרֶגַע הוא סרט ישראלי משנת 2005 בכיכובם של תומר בן דוד ואיתי תורג'מן, שבמרכזו השימוש בסמים בקרב חיילים משוחררים ישראלים בהודו. הסרט בוים על ידי עמית רוס ויאיר קויפמן ומבוסס על סיפורו האישי של האחרון.

הסרט עוסק ב"טיול הגדול" שחיילים משוחררים עושים בהודו ובחוויית הטריפ הרע ("התפלפות" כדבריו של קויפמן) בעקבות השימוש בסמים. חיילי צה"ל העומדים לפני שחרור נשלחים פעמים רבות לצפייה בסרט ולהרצאה של יאיר קויפמן מטעם משרד הביטחון.

== עלילה ==
עמית (תומר בן דוד), קצין משוחרר, וחברו הטוב מני (איתי תורג'מן) מגיעים לטיול בהודו. עמית נסע להודו במטרה לטייל ואילו מטרתו של מני היא לעשן ג'ארס ולנוח. לבסוף, עמית נכנע ללחציו של מני ושניהם מתנסים אף בסמים קשים. לאחר טריפ אחד של LSD מחליט עמית לנטוש את הרגל המסיבות ויוצא לטרק נוסף, ממנו הוא לא שב. מני יוצא לחפש אותו, ולאחר תקופת חיפוש ממושכת הוא מגלה שעמית מתנהג באופן משונה וחושד שהוא סובל מפסיכוזה.

== קישורים חיצוניים ==

[https://www.youtube.com/watch?v=26ITGjB_UYk טריילר לסרט באתר YouTube]

קטגוריה:סרטים ישראליים
קטגוריה:סרטי 2005
קטגוריה:סרטי דרמה ישראליים
קטגוריה:סרטים ישראליים משנת 2005
פורת נוב

פורת מישאל נוב (נולד ב-1986) הוא זמר ומלחין, בז'אנר מוזיקה יהודית.

== ביוגרפיה ==
פורת גדל בבת עין, לאילן נוב, תסריטאי וסופר, ולדבורה, העוסקת במחול נשי ותרפיה באמנות. הוא למד בבתי ספר בגוש עציון, אך לאחר מספר שנים יצא לעבוד בתחום הבניין ועוסק בכך לפרנסתו. את דרכו המוזיקלית התחיל בגיל 8 כשהחל ללמוד תופים, ובגיל 13 למד לנגן על גיטרה ולהלחין שירים.

== דיסקוגרפיה ==
=== אגדלך ===
בדצמבר 2011 הוציא את הדיסק 'אגדלך'. בדיסק השתתפו חבריו ביני לנדאו, יוני שרון, סיני תור, שיבי קלר, יובל סלע, משה לוי ומרדכי יצהר בוימל, ואביו אילן נוב. האלבום מחבר את לחניו של נוב עם פיוטים של רבי שלום שבזי, רבי אברהם אבן עזרא, רבי זכריה אלצהרי ועוד. מאלבום זה התפרסם בעיקר השיר קריהשזכה למספר גרסאות כיסוי והאלבום זכה לשבחים בקרב חובבי הז'אנר.

=== הנה עתה ===
בשנת 2018 הוציא את הסינגל לפיוט מעוז צור. מתוך אלבומו השני שעתיד לצאת. בשנת 2019 הוציא את אלבומו השני 'הנה עתה', באלבום זה נוב מחדש את השיר 'התשמע קולי' של רחל המשוררת. גם בו משתתפים אמנים שונים מחבריו כדוגמת מרדכי יצהר בוימל, יוסף קרדונר, ומשה שבתאי. את האלבום הפיק מוזיקלית דוד ליפשיץ.

=== סינגלים ===
בשנת 2014 הוציא את הסינגל 'ממך עד אליך' שאת מילותיו כתב הרב הלל צייטלין,

בשנת 2020 הוציא את הסינגל 'לב יהודי' יחד עם הזמר משה לוי, מילות השיר מבוססות על אימרותיו של רבי פנחס מקוריץ.

בשנת 2023 הוציא את הסינגל 'השקיפה'.

בשנת 2024 הוציא את הסינגל 'בנה ביתך, עם הזמר הראל טל.<ref></ref>

== קישורים חיצוניים ==

* 
* 
* 
* [https://web.archive.org/web/20150411091537/http://www.geula.fm/8452/פורת-נוב-בסינגל-חדש-ממך-אליך/ הסינגל ממך אליך באתר גאולה].

== הערות שוליים ==

קטגוריה:זמרים השרים בעברית
קטגוריה:זמרים ישראלים
קטגוריה:זמרים חסידיים
קטגוריה:חסידי ברסלב
קטגוריה:בת עין: אישים
קטגוריה:זמרים חסידיים ישראלים
קטגוריה:ישראלים שנולדו ב-1986
אבי נעים

אבי נעים (נולד בשנת 1966) הוא פוליטיקאי ומנהל ישראלי. היה ראש מועצת בית אריה-עופרים משנת 2004 ועד 2018. שימש כמנכ"ל משרד ההתיישבות מיולי 2020 עד אוקטובר 2020.

== ביוגרפיה ==
נולד בירוחם לוויקטור, יליד לוב וטובה, ילידת פרס. בגיל 12 אותר כמחונן ונשלח ללמוד בתיכון בויאר בירושלים כתלמיד בפנימייה. שירת כחייל קרבי בחטיבת גולני. במהלך שירותו נפצע במחנה הפליטים בלאטה, הוכר כנכה צה"ל והמשיך בשירותו הצבאי. שירת 16 שנים בשב"כ. הגיע לראשונה לבית אריה במסגרת פעילות מבצעית בכפר בית רימא, ובשנית כמאבטח האישי של יצחק שמיר ב-1991, ולאחר מספר ימים השתקע ביישוב עם חברתו (לימים, רעייתו).
 
בוגר תואר ראשון בהצטיינות בממשל במרכז הבינתחומי הרצליה ותואר שני במשפטים באוניברסיטת בר-אילן. קצין חי"ר במילואים בדרגת רס"ן. 

נבחר לראשונה לראשות המועצה המקומית בית אריה בשנת 2004 וכיהן בתפקיד ברצף עד בחירות 2018, אז הפסיד ליהודה אלבוים. בבחירות אלו זכתה רשימתו "בית אריה עופרים בראשות אבי נעים" ב-3 מנדטים מתוך 9. שימש כיו"ר ועדת הביטחון של מרכז השלטון המקומי בשנים 2007 עד 2018.

ב-21 ביוני 2020 מונה למנכ"ל משרד ההתיישבות. תפקיד זה הסתיים בסוף חודש אוקטובר 2020.

החל מיולי 2021 משמש כמנכ"ל [https://www.h-d-c.co.il/ החברה לפיתוח הרצליה].

== חיים אישיים ==
מתגורר בבית אריה, נשוי ואב לארבעה ילדים.

== קישורים חיצוניים ==

* [http://www.tcity.co.il/?p=3644 ריאיון עם אבי נעים], מקומונט יש"ע
* 

==הערות שוליים==

קטגוריה:ראשי מועצות מקומיות ביהודה ושומרון
קטגוריה:אנשי השב"כ
קטגוריה:בוגרי תיכון בויאר
קטגוריה:בוגרי המרכז הבינתחומי הרצליה
קטגוריה:מנכ"לי משרד ההתיישבות
קטגוריה:בית אריה-עופרים: אישים
קטגוריה:ישראלים שנולדו ב-1966
יחסי הודו–קטר

הרפובליקה של הודו מיוצגת בקטר על ידי שגרירות בדוחה ומדינת קטר מיוצגת בהודו על ידי שגרירות בניו דלהי.

== היסטוריה ==
אמיר קטר [[תמים בן חמד אאל ת'אני עם נרנדרה מודי ראש ממשלת הודו|ישמאל]]
היחסים הדיפלומטיים שבין הודו לקטר כוננו בשנת 1973.

במהלך ביקור שנעשו על ידי האמיר תמים בן חמד אאל ת'אני במרץ 2015, נחתמו חמישה מזכרי הבנות בין המדינות, לצד הסכם בנושא הסגרת פושעים, הקובע נוהל בו כאשר פושע קטרי או הודי, נוסע לשנייה הוא יישב תחילה בכלא של המדינה בה הוא מבקר ולאחר מכן יוסגר לשלטונות מדינתו ויישב בכלא של מדינתו.

== ביקורים רשמיים הדדיים ==
אמיר קטר דאז חמד בן ח'ליפה אאל ת'אני, ביקר בהודו שלוש פעמים - אפריל 1999, מאי 2005 ואפריל 2012.

ב-4 ביוני 2016 ראש ממשלת הודו נרנדרה מודי הגיע לקטר לביקור בן יומיים בדוחה וניסה במהלך הביקור לנסות ולתת דחיפה ליחסים הכלכליים עם קטר, בעיקר בתחום הפחמימנים. ראש הממשלה מודי סעד, לאורך כל הביקור, עם מהגרים הודים לקטר, ושוחח אתם על תנאי מחייתם בקטר.

== הודים בקטר ==
ההודים בקטר הם קבוצה אתנית חשובה ביותר המהווה חלק בלתי נפרד מהמדינה, מספרם מוערך ב-720,000, כשליש מהאוכלוסייה בקטר כולה.

==קישורים חיצוניים==

== הערות שוליים ==
רצח השוטרים בדאלאס

בניין מכללת אל סנטרו, שלידו התרחש אירוע הירי
רצח השוטרים בדאלאס התרחש ב-7 ביולי 2016. תוקף בודד ירה לעבר שוטרים, שאבטחו הפגנה בעיר דאלאס במדינת טקסס שבארצות הברית. הוא הרג חמישה שוטרים ופצע תשעה אנשים נוספים. הייתה זו תקרית הפגיעה בשוטרים החמורה ביותר בארצות הברית מאז פיגועי 11 בספטמבר 2001.

==ההתקפה==
ב-7 ביולי בערב נערכה במרכז העיר דאלאס הפגנת מחאה שארגנה תנועת חיי שחורים חשובים. המפגינים מחו נגד שתי תקריות ב-5 וב-6 ביולי שבהן נהרגו אזרחים אפריקאים אמריקאים על ידי שוטרים בנסיבות שנויות במחלוקת במדינות לואיזיאנה ומינסוטה. הייתה זו אחת מהפגנות רבות שנערכו בערי ארצות הברית בעקבות שתי התקריות. כ-800 איש השתתפו בהפגנה, שהתנהלה ללא אירועים חריגים. כמאה שוטרים התלוו למפגינים. 

אירוע הירי החל בשעה 20:58 מול מכללת אל סנטרו. התוקף, שהיה לבוש באפוד מגן וחמוש ברובה צבאי ובאקדח, החל לירות מן המארב לעבר השוטרים המאבטחים, תוך שהוא נע ומחליף את עמדות הירי שלו. הוא פגע בשנים עשר שוטרים ובשני אזרחים. חמישה מהשוטרים, בגילאים 32 עד 55, נהרגו. כמה מהשוטרים נורו בגבם ולפחות אחד מהשוטרים נורה למוות על ידי התוקף מטווח קצר. 

לאחר ההתקפה הראשונית תפס התוקף עמדה במבנה של חניון. בינו לבין שוטרי העיר התפתח קרב יריות שנמשך עד לשעה 2:30 לפנות בוקר. התוקף נפצע מהיריות אך המשיך להשיב אש, וצעק כי ברצונו להרוג אנשים לבנים ובמיוחד שוטרים וכי הטמין פצצות במקומות שונים במרכז העיר (בחיפושים בעיר לא נתגלו פצצות כלשהן). ניסיון של המשטרה לנהל איתו משא ומתן לא הניב פרי כלשהו. הקרב הסתיים כאשר השוטרים שיגרו לעבר התוקף רובוט חבלה משטרתי שנשא מטען חומר נפץ מסוג C-4 במשקל של כ-300 גרם והפעילו את המטען. בהתפוצצות נהרג התוקף. ככל הנראה הייתה זו הפעם הראשונה שבה כוח משטרה עשה שימוש ברובוט משטרתי על מנת להמית אדם. 

בתחילה סברו השוטרים שבהתקפה השתתפו מספר תוקפים. בהמשך החקירה הגיעה המשטרה למסקנה כי בהתקפה השתתף רק תוקף אחד.

==התוקף==
התוקף זוהה כמיקה זאוויר ג'ונסון (Micah Xavier Johnson), אפריקאי אמריקאי בן 25, שעבד ערב ההתקפה כמסייע לילדים מוגבלים. הוא שירת בצבא ארצות הברית במשך כחמש שנים כבנאי ונגר. במהלך שירותו עבר אימונים בהפעלת נשק קל והיה מוצב באפגניסטן במשך כשבעה חודשים בשורות יחידת הנדסה. הוענקו לו על שירותו מספר עיטורים הניתנים לכל המשרתים באפגניסטן. שירותו הצבאי הופסק לאחר שהואשם בהטרדה מינית של חיילת. 

החקירה בעניינו של ג'ונסון לא העלתה קשרים בינו לבין ארגוני טרור כלשהם, אך נמצאו ראיות לכך שתמך בארגונים אפריקאים אמריקאים לאומניים. המניע להתקפה שערך היה ככל הנראה הריגת שני האפריקאים אמריקאים על ידי שוטרים בימים שקדמו לה, אם כי נמצא שהוא התכונן להתקפה עוד לפני אירועים אלו, ובין השאר עבר אימונים נוספים בירי טקטי. בחיפוש בביתו נמצא כי אגר שם כלי נשק ותחמושת וכן חומרים כימיים וציוד אלקטרוני הדרושים לשם הרכבת פצצות.

==קישורים חיצוניים==

* [http://www.nytimes.com/2016/07/08/us/dallas-police-officers-killed.html?_r=0 דיווח על האירוע], באתר הניו יורק טיימס, 7 ביולי 2016
* [http://www.nbcnews.com/news/us-news/protests-spawn-cities-across-u-s-over-police-shootings-black-n605686 דיווח על האירוע], באתר חדשות NBC, 8 ביולי 2016
* 

קטגוריה:ארצות הברית: פיגועי ירי
קטגוריה:שיטור בארצות הברית
קטגוריה:2016 בארצות הברית
קטגוריה:דאלאס
שוטרים, רצח
קטגוריה:ירי המוני בארצות הברית
יוחאי דמרי

יוחאי דמרי (נולד בשבט ה'תשכ"ה, 1965) הוא פוליטיקאי ישראלי שכיהן כראש המועצה האזורית הר חברון.

==ביוגרפיה==
נולד בבאר שבע בשכונה א', להורים שעלו בנעוריהם מתוניסיה. האם הייתה אחות בסורוקה והאב עבד כמסגר. 

דמרי למד בבית הספר הממלכתי בארי ובישיבת בני עקיבא אהל שלמה אצל הרב אברהם סילברט. היה חניך ומדריך בתנועת בני עקיבא. במהלך כיתה י"א עבר לאופירה והיה שותף במסגרת המאבק נגד הנסיגה מימית.

אחרי התיכון למד בישיבת הכותל בראשותו של הרב ישעיהו הדרי. שירת בחטיבת גבעתי, זמן קצר לאחר שהחטיבה הוקמה מחדש, ושימש כחובש גדודי.

בתחילת שנת לימודיו הרביעית בישיבה פנה אליו הרב דן מרצבך וביקש להקים כולל בעתניאל עם החברותא שלו, הרב חיים רטיג, ויחד עם הרב בני קלמנזון שיעמוד בראשו. בין הלומדים והמלמדים אז היו הרב שג"ר, הרב יאיר דרייפוס והרב עמי עולמי. לאחר מכן שימש במשך שנתיים מזכיר וגזבר של היישוב עתניאל.

שימש מנהל מתנ"ס ולאחר מכן ראש מנהל החינוך במועצה האזורית שומרון.

ב-2013 נבחר לראשות מועצה אזורית הר חברון, תפקיד אליו נבחר בשנית ב-2018.

במאי 2023 הודיע כי לא יתמודד על התפקיד בשלישית.<ref></ref>

== חיים אישיים והשכלה ==
נשוי ליעל, עו"סית קלינית, ואב לתשעה. תושב עתניאל. דמרי הוא בעל תואר ראשון בהוראה ממכללת הרצוג ותואר שני במנהל עסקים, התמחות בפסיכולוגיה עסקית מהמסלול האקדמי המכללה למנהל. למד גם אימון וייעוץ ארגוני.

==קישורים חיצוניים==

* [http://www.inn.co.il/News/News.aspx/261521 ראיון בעיתון בשבע]

==הערות שוליים==

קטגוריה:ראשי מועצה אזורית הר חברון
קטגוריה:עתניאל: אישים
קטגוריה:מנהלי מתנ"סים
קטגוריה:בוגרי בית ספר בארי (באר שבע)
קטגוריה:בוגרי ישיבת אהל שלמה
קטגוריה:בוגרי בני עקיבא
קטגוריה:בוגרי המכללה האקדמית הרצוג
קטגוריה:ישראלים שנולדו ב-1965
חננאל דורני

חננאל דורני (נולד ב-1967) היה ראש מועצת קדומים. כיהן כיו"ר מועצת יש"ע וכסגן מפקד חטיבה במילואים בדרגת סגן-אלוף.

==ביוגרפיה==

נולד בשנת ה'תשכ"ז, 1967.

למד במדרשית נעם בפרדס חנה ולאחר מכן בישיבת ההסדר קרני שומרון.

במהלך שירותו הצבאי היה דורני מפקד פלוגה בחטיבת גבעתי. במילואים שירת כמפקד גדוד בחטיבת עודד, ולחם עמה במהלך מלחמת לבנון השנייה, וכיום סמח"ט במילואים. דורני בעל תואר ראשון בכלכלה ותואר שני במנהל עסקים, ומדעי המדינה, ורואה חשבון במקצועו.

כיהן בעבר כסמנכ"ל החברה לפיתוח השומרון. ומכהן כראש מועצת קדומים מאז 2007 (הבחירות במועצה הוקדמו בשנה אחת לפני הבחירות לרשויות המקומיות בישראל ב-2008 מחמת פרישה מוקדמת של ראש המועצה הקודמת, דניאלה וייס). בבחירות 2013 אף אדם לא הציג מועמדות מול דורני והוא המשיך לקדנציה שנייה בלי בחירות. בבחירות 2018 דורני רץ אל מול מועמד אחד, רואי מסורי, וניצחו עם 70% מהקולות. ב-2 בנובמבר 2017 נבחר ליו"ר מועצת יש"ע. הוא סיים את תפקידו בנובמבר 2019. לקראת הבחירות למועצה בשנת 2024 הודיע כי הוא פורש מתפקידו, והודיע על תמיכה בעוזאל ותיק. ותיק ניצח במערכת הבחירות ונבחר לראשות המועצה.

דורני מתגורר בקדומים מאז 1992, אליה עבר בעקבות נישואיו לדבורי לבית זיצר מוותיקי היישוב, ואב לשישה ילדים.

==קישורים חיצוניים==

* [http://www.news1.co.il/Archive/006-D-4338-00.html ביוגרפיה של חננאל דורני], אתר מחלקה ראשונה.
* [https://kedumim.org.il/%d7%9c%d7%a9%d7%9b%d7%aa-%d7%a8%d7%90%d7%a9-%d7%94%d7%9e%d7%95%d7%a2%d7%a6%d7%94/ ביוגרפיה ], אתר היישוב קדומים.

==הערות שוליים==

קטגוריה:בוגרי מדרשית נעם
קטגוריה:ראשי מועצת יש"ע
קטגוריה:ראשי מועצת קדומים
קטגוריה:בוגרי ישיבת ההסדר קרני שומרון
קטגוריה:סגני-אלופים בצה"ל
קטגוריה:ישראלים שנולדו ב-1967
עונת 1984/1985 בליגה הלאומית בכדורסל

עונת 1984/1985 בליגה הלאומית בכדורסל הייתה העונה ה-31 של הליגה. הליגה כללה 12 קבוצות. מתכונת התחרות עם פורמט פלייאוף לא השתנה מהעונה הקודמת. שמונה הראשונות התמודדו זו מול זו בסדרות של הטוב משלושה משחקים, כשלקבוצה בעלת המיקום הגבוה יותר יתרון ביתיות. מנצחות סדרות רבע הגמר (מנצחת מקום ראשון-שמיני נגד מנצחת מקום רביעי-חמישי וכך הלאה) וחצי הגמר התמודדו בסדרת גמר של טוב משלוש כאשר המנצחת בסדרת הגמר זוכה באליפות.

על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלו מכבי קריית מוצקין ומכבי דרום תל אביב.

העונה הסדירה החלה ב-10 בספטמבר 1984 הסתיימה ב-3 במרץ 1985. לאחר הפלייאוף, העונה הסתיימה באליפות של מכבי תל אביב בפעם ה-16 ברציפות. 

בהתאם לתוצאות העונה הפועל גן שמואל והפועל קריית גת ירדו ליגה.

==טבלת הליגה==

{| class="wikitable" style="text-align:right"
!מיקום
!קבוצה
!משחקים
!ניצחונות
!הפסדים
!width=20|סלי זכות
!width=20|סלי חובה
!width=20|הפרש סלים
!width=20|נקודות
|-bgcolor="#ffff99"
|1||מכבי תל אביב||22||20||2||2295||1921|| 374||42 
|-bgcolor="#ffff99"
|2||הפועל תל אביב ||22||17||5||2147||1961||186||39 
|-bgcolor="#ffff99"
|3||הפועל חולון ||22||15||7||1965 ||1813||152||37 
|-bgcolor="#ffff99"
|4||מכבי רמת גן|| 22||15||7||2000||1880||120||37 
|-bgcolor="#ffff99"
|5||מכבי חיפה ||22||13||9||2086||2006||80||35 
|-bgcolor="#ffff99"
|6||הפועל גליל עליון||22||11||11||2054 ||1976||78||33 
|-bgcolor="#ffff99"
|7||הפועל עפולה ||22||11||11||1875 ||1863||12||33 
|-bgcolor="#ffff99"
|8||הפועל רמת גן||22||11||11||1941 ||1890||51||33 
|-
|9||הפועל חיפה ||22||7||15||2117||2175||58-||29 
|-
|10||ביתר תל אביב||22||7||15||1747||1899|| 152-||30 
|- 
|11||הפועל גן שמואל||22||4||18||1671 ||1968 ||297-||26 
|-bgcolor=#ffcccc 
|12||הפועל קריית גת||22||1||21||1852 ||2398||546-||23 
|}

==פלייאוף==

== ראו גם ==

* גביע המדינה בכדורסל 1984/1985

==קישורים חיצוניים==
* [http://basket.co.il/history.asp?cYear=1985&lang= מידע מאתר מנהלת הליגה]

קטגוריה:1984 בישראל: ספורט
קטגוריה:עונות בליגה העליונה בכדורסל בישראל
קטגוריה:1985 בישראל: ספורט
קטגוריה:תחרויות כדורסל ב-1984
קטגוריה:תחרויות כדורסל ב-1985
משה דמאיו

משה דמאיו (נולד ב-12 באוגוסט 1958) הוא בעליה לשעבר של קבוצת הכדורגל בני יהודה תל אביב.

==ביוגרפיה==
משה דמאיו החל את דרכו בספורט ככדורגלן ושיחק עד גיל נוער אך נאלץ לפרוש עקב פציעה. דמאיו החל בתפקידי ניהול בבני יהודה תל אביב עוד משנות השמונים בהן שימש כמנהל קבוצות ילדים ולאחר מכן התקדם בתפקיד לאחראי מחלקת הנוער של בני יהודה תל אביב, כשלאחר מכן הפך למנהל הקבוצה הבוגרת של המועדון. דמאיו שימש כמנכ"ל בני יהודה עוד מתקופתו של יושב הראש גד סולמי שתחתיו זכתה בני יהודה באליפות ליגת העל בכדורגל היחידה בתולדותיה.

בחודש ספטמבר 2003 החל דמאיו, יחד עם יובל גפני ורוני פניג'ל, בתהליך לרכישת זכויות הניהול של הקבוצה וכשתהליך זה הושלם המשיך דמאיו בתפקידו כמנכ"ל המועדון. בחודש יוני 2011 נכלל דמאיו ברשימת 101 המנכ"לים הבכירים באירופה. בחודש מאי 2011 נותר דמאיו בתפקיד מנכ"ל המועדון לאחר עזיבתו של יושב הראש הקודם חזי מגן ובמהלך תקופה ארוכה ניסה למצוא רוכשים שייקחו את הבעלות על הקבוצה. לאורך השנים בהן שימש דמאיו כמנכ"ל וכבעלים במועדון, משפחתו הייתה מעורבת גם כן בניהול בני יהודה. בתו מאיה שימשה כמזכירה וכדוברת המועדון, בתו השנייה קרן שימשה כיועצת המשפטית של בני יהודה ואחותו של משה דמאיו אנה, שימשה כחברת עמותה במועדון.

ב-5 במאי 2016 השלים משה דמאיו את העברת כלל זכויות הניהול של בני יהודה לידיו של איש העסקים ברק אברמוב. לאחר 13 שנים בתפקיד מנכ"ל, ואף לתקופה קצרה כבעלים, עזב דמאיו את בני יהודה תל אביב.

ב-10 ביולי 2016, מונה משה דמאיו לתפקיד מנכ"ל בית"ר ירושלים, וביוני 2017 הודיע לו אלי טביב על הפסקת עבודתו במועדון. ב-29 ביולי 2022 רכש בחזרה את בני יהודה. ב-13 ביוני 2024 העביר את זכויות הניהול לאלירן עובד ובכך סיים את דרכו במועדון.

==הערות שוליים==

קטגוריה:עסקני כדורגל ישראלים
קטגוריה:בני יהודה תל אביב
קטגוריה:מנהלי בית"ר ירושלים
קטגוריה:ישראלים שנולדו ב-1958
קרלו אמנואלה הראשון, דוכס סבויה

קרלו אמנואלה הראשון, דוכס סבויה (באיטלקית: Carlo Emanuele I di Savoia; 12 בינואר 1562 – 26 ביולי 1630) היה דוכס סבויה בין השנים 1580–1630.

==ביוגרפיה==
קרלו אמנואלה נולד ב-12 בינואר 1562 בריבולי, לאמנואלה פיליברטו, דוכס סבויה ולמרגריט מצרפת, דוכסית ברי, בתם של פרנסואה הראשון, מלך צרפת וקלוד מצרפת.

בשנת 1580 מת אביו אמנואלה פיליברטו, דוכס סבויה, וקרלו אמנואלה עלה לשלטון במקומו. כל תקופת שלטונו ניסה קרלו אמנואלה להרחיב את נחלתו ולהשתלט על מדינות אחרות. בשנת 1588 השתלט קרלו אמנואלה על סאלוצו, וב-1602 ניסה לכבוש את ז'נבה, אך נכשל במשימתו. לאחר מות חתנו פרנצ'סקו מונזגה, דוכס מנטובה בשנת 1613, תפס קרלו אמנואלה את מונפראטו, אך נאלץ לוותר עליה בשנת 1617.

בתחילת מלחמת שלושים השנים לחם קרלו אמנואלה בספרדים, אולם, בשנת 1627 כרת ברית עם ממלכת ספרד לכיבוש מונפראטו וחלוקתה, אך בתגובה לכך כבשה ממלכת צרפת חלקים מפיימונטה, ובזמן ההכנות לגירוש הצרפתים מת לפתע קרלו אמנואלה משבץ פתאומי ב-26 ביולי 1630, ובנו ויטוריו אמדאו עלה לשלטון במקומו.

==משפחתו==
בשנת 1584 התחתן קרלו אמנואלה עם בת דודתו האינפנטה קתרינה מיקאלה, נסיכת ספרד, בתו של פליפה השני, מלך ספרד ואליזבת דה ולואה, נסיכת צרפת, ממנה נולדו לו עשרה ילדים:
* פיליפו אמנואלה (1586–1604).
* ויטוריו אמדאו (1587–1637).
* אמנואלה פיליברטו (1588–1624).
* מרגריטה (1589–1655).
* איזבלה (1591–1626).
* מאוריציו (1593–1657).
* מריה אפולוניה (1594–1656).
* פרנצ'סקה קתרינה (1595–1640).
* טומאזו פרנצ'סקו (1596–1656).
* ג'יובאנה (נולד מת 1597).

ב-28 בנובמבר 1629 התחתן קרלו אמנואלה עם פילגשו מקודם לכן, מרגריטה דה רוסיון, מרקיזת ריבה, ממנה נולדו לו ארבעה ילדים:
* מאוריציו.
* מרגריטה.
* גבריאלה.
* אנטוניו.

בנוסף היו לו כמה ילדים לא חוקיים.

== אילן יוחסין ==

==קישורים חיצוניים==

* 

קטגוריה:דוכסי סבויה
קטגוריה:אבירי מסדר גיזת הזהב
קטגוריה:ילידי 1562
קטגוריה:נפטרים ב-1630
NGC 210

NGC 210 היא גלקסיית מוט ספירלית הנמצאת בקבוצת הכוכבים לוייתן במרחק של כ-67 מיליון שנות אור. הגלקסיה התגלתה ב-3 באוקטובר 1785 על ידי האסטרונום האנגלי ויליאם הרשל.

== מאפיינים פיזיים ==
זרועותיה של הגלקסיה הן בעלות צורה משונה ונראות כאילו הן בתהליך של הפרדות ממרכז הגלקסיה ויצירת טבעת המקיפה אותה. חלקה הפנימי הוא בעל צורה של עדשה והוא מכיל שביל אבק העובר דרכו. גרעין הגלקסיה נראה בהיר הרבה יותר מחלקה החיצוני ולכן משערים שהוא גרעין גלקטי פעיל.

=== לוויינים ===
בתמונה בצד ימין מתחת לכוכב הבהיר, נמצאת הגלקסיה 2MASX J00403079-1353088, שמישורה מקביל לקו הראייה אליה. היא ככל הנראה הוא גלקסיית לוויין של NGC 210, אך ההסחה לאדום שלה לא ידועה ולכן לא ניתן לקבוע את מרחקה, כך שייתכן שהיא כלל אינה קשורה ל-NGC 210.

== סופרנובות ==
ב-7 בספטמבר 1954 התגלתה בחלקה החיצוני של הזרוע השמאלית של NGC 210 הסופרנובה SN 1954R עם בהירות נראית מדרגה 15.9. והיא ככל הנראה ארעה בגלקסיה.
ימין
==קישורים חיצוניים==

* 

קטגוריה:קצרמר מדעי החלל
קטגוריה:קבוצת הכוכבים לווייתן
קטגוריה:גלקסיות מוט ספירליות
קטגוריה:הקטלוג הכללי החדש
ברדלס מלכותי

ברדלס מלכותי.
ברדלס מלכותי (באנגלית King cheetah; קרוי גם ברדלס דה וילט) הוא מוטציה גנטית נדירה של ברדלס שנראתה פעמים בודדות בטבע בדרום ומרכז אפריקה ואשר נחשבה בתחילה כתת-מין נפרד. המוטציה נובעת מנוכחות של גן רציסיבי בדומה לטיגריס לבן, ובמקרה ולשני ההורים יש את הגן הזה, רבע מהגורים צפויים להיות מלכותיים.
==היסטוריה==
בשנת 1926 כתב סרן אנגלי על ציד חיה ליד העיר הארארה של ימינו. בתארו את החיה הוא ציין את הדמיון המדהים שלה לברדלס, אך גופה היה מכוסה בפרווה עבה כמו זו של נמר השלג עם כתמים גדולים שהתמזגו ויצרו פסים. הוא הציע כי חיה זאת מהווה הכלאה בין נמר לברדלס. לאחר שהתגלו פרטים נוספים כאלו אשר כולם התאפיינו בדמיון גדול לברדלס ובטפרים נשלפים, היה ברור שאין מדובר בהכלאה. הזואולוג האנגלי רג'ינלד אינס פוקוק תיאר אותו כמין חדש תחת השם המדעי Acinonyx rex ("רקס" פירושו בלטינית "המלך"); עם זאת, הוא חזר בו מסיווג זה בשנת 1939. הצייד וחוקר הטבע האנגלי אבל צ'פמן טען כי צבעו של ברדלס זה מהווה בסך הכול וריאציה לפרוות הברדלס הרגיל. מאז שנת 1927 הברדלס המלכותי תועד עוד 5 פעמים בלבד בטבע; התמונה הראשונה של ברדלס זה בטבע צולמה בשנת 1975 בפארק הלאומי קרוגר בדרום אפריקה.

==מאפיינים==
מראה מקרוב של פרוות הברדלס המלכותי.
הפרווה של הברדלס המלכותי נוטה להיות עבה יותר משל הברדלס הרגיל, ויש לה רעמה שחורה בולטת על העורף. במקום נקודות גדולות לאורך הגוף והצלעות, לברדלס המלכותי ישנם כתמים גדולים ורחבים בצורות שונות ולא סדירות שמצמצמים את שיעור הפרווה הצהבהבה שביניהן (מזכיר במקצת את הכתמים של ג'ירף רוטשילד). ההבדל הבולט ביותר הוא ללא ספק בגב: בעוד שלברדלס הרגיל יש נקודות גדולות שעשויות להתחבר במקצת בעוקץ הזנב, אצל הברדלס המלכותי ישנם שלושה פסים ארוכים ועבים מהעורף עד לזנב שביניהם מפרידה רצועת שיער דקיקה צהבהבה. אצל הברדלס המלכותי יש כתמים גדולים על הזנב בניגוד לנקודות פשוטות אצל הברדלס הרגיל. הצבע של הכתמים והפסים אצל הברדלס המלכותי נע בין שחור לחום שוקולד כהה. באזור החזה והראש אין הבדל בין הברדלס המלכותי לברדלס הרגיל.

==שימור==
מוטציית הברדלס המלכותי נדירה ביותר, והאוכלוסייה העולמית היא מתחת ל-60 פרטים; מתוך מספר נמוך זה רק 10 פרטים בלבד חיים בטבע - כנראה באזורים מרחוקים של זימבבואה, בוצוואנה ודרום אפריקה. מרכז הברדלס דה וילט בפרטוריה שבדרום אפריקה הוא אחראי במידה רבה לשימור של מוטציה זאת. מרכז דה וילט החל בתוכנית רבייה מסודרת של המוטציה ב-1980 כאשר נולדו לזוג אחיות ברדלסיות רגילות במרכז גורים מלכותיים לאחר שלברדלס האב שהגיע מאזור טרנסוואל היו גנים מלכותיים. מאז המרכז החל בפרויקט לגידול ברדלסים מלכותיים ושימורם ונחל הצלחה גדולה בתחום. בגלל מאמצי השימור של המרכז וכן בשל העובדה שכל הברדלסים המלכותיים בגני החיות ברחבי העולם מקורם במרכז - המוטציה מכונה גם "ברדלס זה וילט" כמחווה למאמצי השימור של המרכז.

==קישורים חיצוניים==

*[http://www.cheetahspot.com/king.php ברדלס מלכותי באתר cheetahspot]
*[https://web.archive.org/web/20160726015957/http://www.africam.com/wildlife/4_cheetah_cubs_born_rare_king_cheetah_gene ברדלס מלכותי באתר africam]
*[https://web.archive.org/web/20160629092045/http://www.tigerhomes.org/animal/king-cheetah.cfm מידע על ברדלס מלכותי באתר tigerhomes]
*[http://www.newanimal.org/kcheetah.htm ברדלס מלכותי באתר newanimal]
קטגוריה:ערכים שבהם תבנית בריטניקה אינה מתאימה
קטגוריה:ברדלס
קטגוריה:מוטציות גנטיות
NGC 157

NGC 157 היא גלקסיה ספירלית הנמצאת בקבוצת הכוכבים לוויתן במרחק של כ-76 מיליון שנות אור (23.4 מיליון פארסק) מכדור הארץ. הגלקסיה התגלתה ב-12 בדצמבר 1783 על ידי האסטרונום הבריטי ויליאם הרשל.

הגלקסיה בעלת קוטר של 90,000 שנות אור ובהירותה הנראית היא מדרגה 10.4.

NGC 157

==קישורים חיצוניים==

* 

קטגוריה:קצרמר מדעי החלל
קטגוריה:קבוצת הכוכבים לווייתן
קטגוריה:גלקסיות ספירליות
קטגוריה:הקטלוג הכללי החדש
קרלו אמנואלה הרביעי, מלך סרדיניה

קרלו אמנואלה הרביעי, מלך סרדיניה (באיטלקית: Carlo Emanuele IV; 24 במאי 1751 - 6 באוקטובר 1819), היה מלך סרדיניה בשנים 1796–1802.

==ביוגרפיה==
קרלו אמנואלה נולד בטורינו להוריו ויטוריו אמדאו השלישי, מלך סרדיניה ומריה אנטוניה פרננדה, נסיכת ספרד, בתם של פליפה החמישי, מלך ספרד ואליזבטה פארנזה. בשנת 1775 התחתן קרלו אמנואלה עם מארי קלוטילד, נסיכת צרפת, בתו של לואי, דופן צרפת ומריה יוזפה, נסיכת סקסוניה, אולם, על אף ניסיונות ממושכים לא היו לבני הזוג ילדים.

ב-14 באוקטובר 1796 מת אביו ויטוריו אמדאו השלישי, מלך סרדיניה, וקרלו אמנואלה עלה לשלטון במקומו. בעקבות תבוסת צבא סרדיניה על ידי נפוליאון, נאלץ קרלו אמנואלה להסכים לתנאי חוזה פריז מ-1796 שאיפשרו לנפוליאון מעבר חופשי בשטח הממלכה. ב-6 בדצמבר 1798 כבש הגנרל המהפכני הצרפתי ברתלמי קתרין ז'ובר את טורינו, וגירש ממנה את קרלו אמנואלה, שנמלט אל האי סרדיניה, וויתר על נחלותיו ביבשת.

ב-7 במרץ 1802 מתה אשתו של קרלו אמנואלה מארי קלוטילד, נסיכת צרפת, ובעקבות כך החליט קרלו אמנואלה ב-4 ביוני 1802 להתפטר לטובת אחיו ויטוריו אמנואלה הראשון, מלך סרדיניה. לאחר מכן התגורר קרלו אמנואלה ברומא, עד מותו ב-6 באוקטובר 1819.

== אילן יוחסין ==

==קישורים חיצוניים==

* 
* 

{| class="wikitable" style="margin:auto;text-align:center;"
|-
| colspan="3" align="center"| קרלו אמונאלה הרביעי, מלך סרדיניה בית סבויה נולד:24 במאי 1751 מת:6 באוקטובר 1819
|-
| rowspan="1" align="center"| ויטוריו אמדאו השלישי
| rowspan="1" align="center"| ממלכת סרדיניה 1796–1802
| rowspan="1" align="center"| ויטוריו אמנואלה הראשון
|}

קטגוריה:בית סבויה
קטגוריה:מלכי סרדיניה
קטגוריה:איטלקים שנולדו ב-1751
קטגוריה:נפטרים ב-1819
סאמח שוכרי

סאמח חסן שוכרי (בערבית: سامح شكري, בתעתיק מדויק: סאמח שכרי; נולד ב-20 באוקטובר 1952) הוא דיפלומט מצרי שכיהן כשר החוץ של מצרים מ־2014 עד 2024.

==ביוגרפיה==
בעל תואר במשפטים מאוניברסיטת עין שמס ב-1975. עבד בתחום הדיפלומטי בתפקידים שונים בשגרירויות מצרים בעולם. בשנת 1995 קודם לתפקיד מזכיר האינפורמציה, כשהוא עובד ישירות תחת הנשיא חוסני מובארכ עד 1999. כיהן כשגריר מצרים באוסטריה ב-2003, טרם הפך לשגריר מצרים בארצות הברית בין 2008 ל-2012.

ב-2012 פרש מהחיים הדיפלומטיים, עד שמונה ב־2014 לשר החוץ על ידי הנשיא עבד אל-פתאח א-סיסי. ב-2024 בוצעו מספר חילופים בממשלה המצרית במסגרתם סיים את תפקידו והוחלף על ידי בדר עבד אל-עאטי .

דובר ערבית, אנגלית וספרדית. 

נשוי לסוזי, ויש להם שני בנים.

==התבטאות בנושאי ישראל==
באוגוסט 2016 פורסם בסוכניות ידיעות פלסטיניות ומצריות כי שוכרי אמר במהלך מפגש עם תלמידים במדינתו כי "הרג ילדים פלסטינים בידי ישראל אינו יכול להיקרא טרור". שוכרי הסביר כי "אי אפשר לתאר זאת כטרור ללא הגדרה בינלאומית של המושג 'טרור'. קיימת הגדרה בינלאומית למושג 'טרור של מדינה', שאותו מפעילה מדינה מחוץ לגבולותיה או נגד קבוצות אופוזיציה מבפנים, אך בהקשר הישראלי העניין מסובך". הוא הדגיש כי המצרים "מעוניינים שתתווסף מדינה פלסטינית לשאר מדינות ערב", אך הסביר לתלמידים כי "במבט על ההיסטוריה שלה מבינים כי לביטחון יש מעמד חשוב בחברה הישראלית, והיא שואפת לשלוט על שטחים כדי להגן על עצמה מאז שנת 1948". דובר משרד החוץ המצרי טען כי דברי שוכרי סולפו.

==קישורים חיצוניים==

==הערות שוליים==

קטגוריה:שרי החוץ של מצרים
קטגוריה:פוליטיקאים מצרים
קטגוריה:דיפלומטים מצרים
קטגוריה:שגרירי מצרים
קטגוריה:שגרירים באוסטריה
קטגוריה:שגרירים בארצות הברית
קטגוריה:מצרים שנולדו ב-1952
אדר (כדורגלן פורטוגזי)

אדרזיטו אנטוניו מסאד לופז (Éderzito António Macedo Lopes), הידוע בכינוי אדר (נולד ב-22 בדצמבר 1987), הוא כדורגלן עבר פורטוגלי ששיחק בעמדת החלוץ. אדר כבש את שער הניצחון בגמר יורו 2016, ובכך סייע לנבחרתו לזכות בתואר הבינלאומי הראשון בתולדותיה.

== קריירה ==
=== קריירת מועדונים ===
אדר נולד בגינאה ביסאו, שהייתה מושבה פורטוגלית בעברה, היגר לפורטוגל כילד. בגיל 11 החל לשחק כדורגל בקבוצה המקומית דפורטיבו קולטורל דה אדמיה. החל את הקריירה המקצועית שלו באלוביירה הוספיטל וטוריזנס מהליגה השלישית.

בקיץ 2008 עבר לאקדמיקה דה קוימברה מליגת העל הפורטוגזית, ב-24 באוגוסט ערך את הופעתו הבכורה בקבוצה בהפסד 0–1 לאסטרלה. בסוף העונה הבקיע את שערו הראשון בקבוצה בניצחון 1–3 אסוסיאסו נבל, בעונתו האחרונה בקבוצה זכה בגביע הפורטוגלי.

בקיץ 2012 חתם אדר לארבע שנים בספורטינג בראגה. ב-2 בספטמבר ערך את הופעתו הבכורה בקבוצה בהפסד 0–2 לפאסוס די פריירה הבקיע את שערו הראשון בקבוצה באותו החודש בהפסד 1–4 לריו אבה.

ב-28 ביוני 2015 חתם לשלוש שנים בסוונסי סיטי מהפרמייר ליג. ב-8 באוגוסט ערך את הופעתו הבכורה בקבוצה בתיקו 2-2 נגד צ'לסי. לאחר שלא הבקיע במשך 15 משחקים רצופים הושאל לליל הצרפתית. ב-3 בפברואר 2016 ערך את הופעתו הבכורה בקבוצה בניצחון 0–1 על קן. ב-7 בפברואר הבקיע את שערו הראשון בליל בתיקו 1-1 נגד סטאד רן. ב-24 במאי חתם על חוזה קבוע בקבוצה לאחר שהבקיע 6 שערים וסייע לליל להעפיל לליגה האירופית.

ב-23 באוגוסט 2017 הושאל אדר ללוקומוטיב מוסקבה. ב-5 במאי 2018 הבקיע את שער הניצחון במשחק נגד זניט סנקט פטרבורג והעניק לקבוצתו את אליפות ליגת העל הרוסית בכדורגל, 14 שנה לאחר תואר האליפות הקודם. ביולי 2018 נרכש על ידי לוקומוטיב.

ב-22 בספטמבר 2021 חתם בא-ראיד מליגת העל הסעודית.

=== נבחרת פורטוגל ===
אדר בחר לייצג את נבחרת פורטוגל. הוא זומן לראשונה לנבחרת בספטמבר 2012 לקראת משחק מוקדמות מונדיאל 2014 נגד . ארבעה ימים לאחר מכן ב-7 בספטמבר ערך את הופעתו הבכורה בנבחרת בניצחון 0–3 על .

אדר נכלל בסגל למונדיאל 2014 ועלה כמחליף בהפסד 0–4 ל ותיקו 2-2 נגד , וסיים עם הנבחרת את הטורניר בשלב הבתים. ב-16 ביוני 2015 הבקיע את שערו הראשון בנבחרת בניצחון 0–1 על . בטורניר יורו 2016 שיחק בעיקר כמחליף, ואף כבש את השער היחיד במשחק הגמר של הטורניר בדקה ה-109 וסייע לנבחרתו לזכות בתואר ראשון בתולדותיה.

== תארים ==
;אקדמיקה
*הגביע הפורטוגלי: 2011/2012

;בראגה
*הגביע הפורטוגלי: 2012/2013

;לוקומוטיב מוסקבה
*אליפות רוסיה: 2017/2018

;פורטוגל
*אליפות אירופה: 2016

== קישורים חיצוניים ==

==הערות שוליים==

קטגוריה:כדורגלנים פורטוגזים
קטגוריה:חלוצי כדורגל פורטוגזים
קטגוריה:כדורגלני אקדמיקה דה קוימברה
קטגוריה:כדורגלני ספורטינג בראגה
קטגוריה:כדורגלני סוונסי סיטי
קטגוריה:כדורגלני ליל
קטגוריה:כדורגלני לוקומוטיב מוסקבה
קטגוריה:כדורגלני א-ראיד
קטגוריה:כדורגלני נבחרת פורטוגל
קטגוריה:כדורגלני מונדיאל 2014
קטגוריה:כדורגלני יורו 2016
קטגוריה:פורטוגזים שנולדו ב-1987
גלית פרבר

גלית פרבר-שרצקי (נולדה ב- 1969) היא דוגמנית ישראלית.

==ביוגרפיה==
פרבר גדלה ברמת אביב שם החלה את הקריירה שלה בגיל שבע עשרה כאשר השתתפה בתחרות נערת השנה של מעריב לנוער בשנת 1986 וזכתה במקום השני. בתחרות מלכת היופי 1989 נבחרה לנסיכת היופי, ולאחר מכן זכתה בתואר סגנית שנייה בתחרות מיס אסיה פסיפיק אינטרנשיונל .

היא דגמנה במדינות רבות ברחבי העולם. בין היתר דגמנה לחברת "בננה ריפבליק" , לחברת הקוסמטיקה הבינלאומית ניוטרוג'ינה , למעצב גדעון אוברזון, ועבדה בשיתוף פעולה עם צלם האופנה ברוס וובר .

ב-2001 כיכבה בקמפיין "2 FOR" לבגדי היריון של רשת הביגוד "מתאים לי". ב-2006 הובילה את קמפיין הקיץ של חברת זברה.

היא נשואה לאיש העסקים ניר שרצקי, הבן של איזי שרצקי, אם לארבעה ילדים ומתגוררת בארסוף.

==קישורים חיצוניים==

* 
* 

==הערות שוליים==

קטגוריה:דוגמניות ישראליות
קטגוריה:דוגמנים ישראלים
קטגוריה:משתתפות בתחרות נערת השנה של מעריב לנוער
קטגוריה:משתתפות בתחרות מלכת היופי (ישראל)
קטגוריה:בוגרות תיכון עירוני י"א
קטגוריה:בוגרי תיכון עירוני י"א
קטגוריה:ארסוף: אישים
קטגוריה:ישראליות שנולדו ב-1969
קטגוריה:ישראלים שנולדו ב-1969
חיי (וגנר)

שלט האצולה של וגנר, כפי שהופיע על כריכת הספר
חיי (בגרמנית: Mein Leben) הוא שמו של האוטוביוגרפיה של ריכרד וגנר, אשר מכסה את חייו מלידתו ב-1813 עד 1864. הרעיון לכתיבת האוטוביוגרפיה עלתה במכתב מלודוויג השני מ-28 במאי 1865, אשר בקש לדעת אילו אירועים בחייו הובילו לכתיבת מוזיקה, או בציטוטו:

וגנר החל בעבודה על הספר ב-17 ביולי 1865, מכיוון שלוגנר הייתה הערכה רבה ללודוויג השני, משום שהוא הביא לו כסף בזמן שוגנר כמעט פשט את הרגל. הגרסה המקורית של הספר מחולקת לארבעה חלקים, החלק הראשון פורסם ב-1870, השני פורסם ב-1872, השלישי פורסם ב-1875, והחלק הרביעי, שוגנר סיים את כתיבתו רק ב-1880, פורסם באותה שנה בביירוית. וגנר ביקש מניטשה הצעיר לעבור על הספרים לפני פרסומם ולבצע תהליך של הגהה ולראות שהספר מפורסם גם בבזל. בהוצאה זו הודפסו רק מספר מועט של ספרים עבור אנשים בחוג החברים של וגנר. בעקבות הצעתו של ניטשה, על כריכת הספר הופיע שלט אצולה (כפי שניתן לראות בתמונה משמאל). לאורך השנים לאחר מותו של וגנר, קוזימה (אשתו) ניסתה לאסוף את כל העותקים של הספר, והיא הצליחה למצוא חלק ולשרוף אותם, מכיוון שחששה שהספר יעלה מהומות בקרב אוהדי וגנר. ההדפסה הרשמית הראשונה של הספר הייתה ב-1911, אך עובד על ידי משפחת וגנר בשביל למנוע בעיות בהוצאה. הפעם הראשונה בה פורסם הספר בגרסה המקורית שלו בצורה רשמית הייתה ב-1936, כ-53 שנה לאחר מותו של וגנר. הספר מ-1936 תורגם לאנגלית על ידי אנדרו גריי, ועד היום הספר לא תורגם לעברית. 

חיי
קטגוריה:אוטוביוגרפיות
קרלו פליצ'ה, מלך סרדיניה

קרלו פליצ'ה, מלך סרדיניה (באיטלקית: Carlo Felice di Savoia; 6 באפריל 1765 - 27 באפריל 1831), היה מלך סרדיניה בשנים 1821–1831.

==ביוגרפיה==
קרלו פליצ'ה נולד בטורינו ב-6 באפריל 1765 להוריו ויטוריו אמדאו השלישי, מלך סרדיניה ומריה אנטוניה פרננדה, נסיכת ספרד, בתם של פליפה החמישי, מלך ספרד ואליזבטה פארנזה.

ב-7 במרץ 1807 התחתן קרלו פליצ'ה עם מריה כריסטינה מנאפולי וסיציליה, בתם של פרננדו הראשון, מלך שתי הסיציליות ומריה קרולינה מאוסטריה, אולם, על אף ניסיונות ממושכים לא היו לבני הזוג ילדים.

בין השנים 1799–1806, ו-1815–1821, היה קרלו פליצ'ה המשנה למלך באי סרדיניה.

ב-12 במרץ 1821 ויתר אחיו ויטוריו אמנואלה הראשון, מלך סרדיניה על הכתר, ומכיוון שהיו לו רק בנות ולא בנים, עלה קרלו פליצ'ה לשלטון במקומו. בעת עלותו לשלטון התקיימו הפגנות סוערות בממלכת סרדיניה בעד ליברליזם, ובעקבות כך חתם קרלו אלברטו שהיה עוצר הממלכה עקב היעדרות קרלו פליצ'ה שהיה במודנה על חוקה חדשה, שבוטלה מיד עם שובו של המלך, שהגלה את קרלו אלברטו לפירנצה. על אף שנאתו הרבה לאוסטריה, נעזר בה קרלו פליצ'ה בדיכוי ההתקוממויות במדינה.

קרלו פליצ'ה שיפר את המינהל ואת נוהלי השיפוט במדינה, קידם את הכלכלה, יזם עבודות ציבוריות, וטיפח את האמנות והמדע.

ב-27 באפריל 1831 מת קרלו פליצ'ה בטורינו, ובמקומו עלה לשלטון קרוב משפחתו קרלו אלברטו, מלך סרדיניה.

== אילן יוחסין ==

==קישורים חיצוניים==

* 
* 

{| class="wikitable" style="margin:auto;text-align:center;"
|-
| colspan="3" align="center"| קרלו פליצ'ה, מלך סרדיניה בית סבויה נולד:6 באפריל 1765 מת:27 באפריל 1831
|-
| rowspan="1" align="center"| ויטוריו אמנואלה הראשון
| rowspan="1" align="center"| ממלכת סרדיניה 1821–1831
| rowspan="1" align="center"| קרלו אלברטו
|}

קטגוריה:בית סבויה
קטגוריה:מלכי סרדיניה
קטגוריה:אבירי מסדר גיזת הזהב
קטגוריה:איטלקים שנולדו ב-1765
קטגוריה:נפטרים ב-1831
לורי הרננדז

לורן "לורי" הרננדז (באנגלית: Laurie Hernandez; נולדה ב-9 ביוני 2000) היא מתעמלת אמריקאית בעלת מדליית זהב בתחרות הקרב-רב הקבוצתית ומדליית כסף במכשיר הקורה באולימפיאדת ריו דה ז'ניירו (2016).

==ביוגרפיה==
הרננדז נולדה וגדלה בניו ג'רזי, בתם של וונדה ואנתוני ולה שני אחים גדולים. בגיל חמש החלה להתאמן בהתעמלות מכשירים ובגיל 12 החלה להתחרות בתחרויות ארציות לבני נוער. ב-2013 זכתה במקום השני אליפות ארצות הברית לגילאי נוער בקרב-רב וכן בתרגילי המקבילים מדורגים וקרקע, במקום השלישי בתרגיל הקורה וחמישי בקפיצות. במהלך 2014 סבלה מפציעה משמעותית בעת נחיתה בתרגיל, היא שברה את כף ידה, קרעה את הרצועה הצולבת האחורית (PCL) בברכה, נפצעה ברצועה העקיפה התיכונה (MCL) ונאלצה לעבור ניתוח מורכב. ב-2015 זכתה במקום הראשון באליפות בקרב-רב, וכן בקפיצות ובמקבילים מדורגים וסיימה שלישית בתרגילי הקורה והקרקע. 

ב-2016 החלה להתחרות בתחרויות לבוגרות בענף. באפריל זכתה עם נבחרת ארצות הברית במדליית זהב בתחרות הבינלאומית פסיפיק רים. ביוני זכתה בארבע מדליות ארד באליפות ארצות הברית בתחרויות המקבילים מדורגים, קורה, קרקע וקרב רב. ביולי סיימה שנייה בקרב-רב במבחנים האמריקאים לקראת אולימפיאדת ריו דה ז'ניירו ונבחרה להיכלל במשלחת, בה היא המתעמלת האמריקאית הצעירה ביותר. 

יחד עם נבחרת ארצות הברית זכתה במשחקים האולימפיים במדליית זהב בקרב-רב קבוצתי. היא זכתה במדליית כסף במכשיר הקורה בציון של 15.333 נקודות לאחר סאנה ווברס ההולנדית (15.466 נקודות). בתרגיל הקרקע סיימה רביעית במוקדמות אך לא העפילה לגמר בשל מגבלת משתתפות מכל מדינה (סימון ביילס ואלי רייזמן סיימו לפנייה). 

לאחר המשחקים האולימפיים השתתפה וזכתה בתוכנית המציאות האמריקאית "רוקדים עם כוכבים" (2016), בעונתה ה-23 שם זכתה במקום הראשון. 

==קישורים חיצוניים==

* [https://usagym.org/pages/athletes/athleteListDetail.html?id=278528 לורי הרננדז] באתר התאחדות האמריקאית להתעמלות מכשירים

קטגוריה:אלופות אולימפיות אמריקאיות: התעמלות
קטגוריה:זוכות מדליית כסף אולימפית אמריקאיות: התעמלות
קטגוריה:מתעמלות אמריקאיות באולימפיאדת ריו דה ז'ניירו (2016)
קטגוריה:זוכי רוקדים עם כוכבים (ארצות הברית)
קטגוריה:אמריקאיות שנולדו ב-2000
קטגוריה:אמריקאים שנולדו ב-2000